Rikunarita-ORG/Wikinium huggingface dataset:
# Kathy Kirby

| Kathy Kirby |
| --- |
|  |
| Født | Catherine Ethel O'Rourke 20. okt. 1938 Chadwell Heath |
| Død | 19. mai 2011   (72 år) London |
| Beskjeftigelse | Sanger  |
| Utdannet ved | The Ursuline Academy Ilford |
| Nasjonalitet | Storbritannia |
| Musikalsk karriere |
| Sjanger | Popmusikk |
| Instrument | Vokal |
| Aktive år | 1960– |
| Plateselskap | Decca Records |
| Nettsted |  |
| IMDb | IMDb
 |
|

---

Kathy Kirby på Commons |

**Kathy Kirby** (født **Kathleen O'Rourke** 20. oktober 1938 i London i England, død 19. mai 2011 samme sted) var en engelsk sanger, angivelig den best betale kvinnelige sangeren i sin tid. Hun er best kjent for sin coverversjon av Doris Day-låten «Secret Love» og for å ha representert Storbritannia i Eurovision Song Contest i 1965, der hun kom på andreplass med låten «I Belong». Utseendet og det blonde håret gjorde at hun flere ganger ble sammenlignet med Marilyn Monroe. Kirbys popularitet nådde toppen i 1960-årene, da hun var en av de mest kjente og ansette personlighetene i britisk underholdningsliv.

Hun hadde en skolert og kraftig stemme, og gjennom opptredener på flere tv-programmer oppnådde hun stor popularitet og fikk flere topp ti-hiter i Storbritannia. Hun ble også kåret til den beste britiske sangeren av musikkmagasinet *New Musical Express*. Mot slutten av 1960-årene dalte imidlertid karrieren, og i 1983 trakk hun seg helt tilbake fra artistlivet og bodde i South Kensington i London.

## Diskografi

Album
* 1963 – *Kathy Kirby Sings 16 Hits From Stars And Garters*
* 1966 – *Make Someone Happy*
* 1968 – *My Thanks to You*

**Singler 1963 – «Dance On!»
* 1963 – «Secret Love»
* 1964 – «Let Me Go, Lover!»
* 1964 – «You're the One»
* 1965 – «I Belong»

## Se også

* Storbritannia i Eurovision Song Contest

## Referanser

## Eksterne lenker

* Offisielt nettsted

* (en) Kathy Kirby – kategori av bilder, video eller lyd på Commons
* (en) Kathy Kirby på Internet Movie Database

* (en) Kathy Kirby hos The Movie Database
* (en) Kathy Kirby på Apple Music

* (en) Kathy Kirby på Discogs

* (en) Kathy Kirby på MusicBrainz

* (en) Kathy Kirby på Spotify

* (en) Kathy Kirby på Songkick

* (en) Kathy Kirby på Last.fm

* (en) Kathy Kirby på Genius — sangtekster

* (en) Kathy Kirby på AllMusic
# 1860-årene

«L'inauguration du canal de Suez» (1869), illustrert av Édouard Riou
**1860-årene** var et tiår som varte fra 1. januar 1860 til 31. desember 1869. Noen merkverdige momenter var at Taipingopprøret i Kina tok slutt i 1864, attentatet på USAs president Abraham Lincoln i 1865, åpninga av Suezkanalen i 1869 og at det første utkastet til periodesystemet ble publisert i 1969.

## Se også

* Liste over tiår, århundrer og årtusen

## Referanser

## Eksterne lenker

* (en) 1860s – kategori av bilder, video eller lyd på Commons

Denne artikkelen er en **spire**. Du kan hjelpe Wikipedia ved å utvide den.
# Walther Funk

| Walther Funk |
| --- |
|  |
| Født | 18. aug. 1890 Yasnaya Polyana |
| Død | 31. mai 1960   (69 år) Düsseldorf |
| Beskjeftigelse | Journalist, bankier, samfunnsøkonom, politiker  |
| Embete | * Medlem av riksdagen under Weimarrepublikken
* direktør (Reichsbank, Den internasjonale oppgjørsbanken)
 |
| Utdannet ved | Universitetet i Leipzig Humboldt-Universität zu Berlin |
| Parti | Nationalsozialistische Deutsche Arbeiterpartei (1931–) |
| Nasjonalitet | Tyskland |
| Gravlagt | Stoffeler Friedhof |
| Utmerkelser | NSDAPs partimerke i gull |
| Signatur |
|  |
|

---

Walther Funk på Commons |

**Walther Immanuel Funk** (født 18. august 1890, død 31. mai 1960) var en tysk økonom, journalist og nazist som var finansminister (Reichswirtschaftsminister) og riksbanksjef (Reichsbankpräsident) i Tyskland fra 1938 til 1945.

Funk ble født i Kaliningrad som den gangen var en del av Tyskland. Han deltok som soldat i første verdenskrig frem til han ble såret i 1916. Deretter tok han fatt på studier i juss, økonomi og filosofi. Han ble gift i 1920. Han arbeidet som journalist i en avis frem til 1931.

Han meldte seg inn i NSDAP i 1931 og ble innvalgt i Riksdagen året etter. Han ble utnevnt til statssekretær i 1933, finansminister i 1938 og riksbanksjef i 1939. Han hadde to sistnevnte poster til krigens slutt.

Etter andre verdenskrig ble han stilt for Nürnbergprosessene og dømt til livstid i fengsel for forbrytelser mot menneskeheten. Han ble løslatt i 1957 på grunn av sviktende helse og døde tre år senere.

## Referanser
# Otto Gessler

| Otto Gessler |
| --- |
|  |
| Født | Otto Karl Geßler 6. feb. 1875 Ludwigsburg |
| Død | 24. mars 1955   (80 år) Lindenberg im Allgäu |
| Beskjeftigelse | Politiker, advokat, jurist  |
| Embete | * Medlem av riksdagen under Weimarrepublikken
* ordfører
* Member of the Bavarian Senate (1950–1955)
* Tysklands innenriksminister (1925–1925)
* styreleder (Deutsches Rotes Kreuz, 1950–1952)
 |
| Utdannet ved | Friedrich-Alexander-Universität Erlangen-Nürnberg Eberhard-Karls-Universität Tübingen Universitetet i Leipzig |
| Parti | Deutsche Demokratische Partei |
| Nasjonalitet | Tyskland |
| Medlem av | AMV Fridericiana Erlangen |
| Utmerkelser | Stort fortjenstkors med stjerne av Forbundsrepublikken Tysklands fortjenstorden Honorary citizen of Lindenberg im Allgäu (1952) |
|

---

Otto Gessler på Commons |

**Otto Gessler** (født 6. februar 1875 i Ludwigsburg, død 24. mars 1955 i Lindenberg im Allgäu) var en tysk liberal politiker (Deutsche Demokratische Partei).

## Liv

Geßler studerte jus i Erlangen, Tübingen og Leipzig, og tok doktorgraden i 1900. Han arbeidet i justistjenesten og ble senere borgermester i Regensburg og overborgermester i Nürnberg. På grunn av sykdom deltok han ikke aktivt i første verdenskrig.

I 1919 var han en av grunnleggerne av det liberale Deutsche Demokratische Partei (DDP). I 1920 etterfulgte han Gustav Noske som forsvarsminister i den føderale regjeringen, og beholdt denne ministerposten i en rekke regjeringer frem til 1928. Som forsvarsminister samarbeidet han nært med sjefen for hæren, Hans von Seeckt. Fra 1925 til 1926 var han også innenriksminister. Geßler var også leder for et forretningsministerium fra 13. mai til 17. mai 1926. Som følge av påstander om økonomiske uregelmessigheter i hans departement i forbindelse med den hemmelige opprustningen av forsvaret, den såkalte Lohmann-affæren, måtte han gå av som forsvarsminister i januar 1928.

Fra 1928 til 1933 var han president for Volksbund Deutsche Kriegsgräberfürsorge. Etter den nasjonalsosialistiske maktovertagelsen i 1933 trakk han seg tilbake fra politikken. Han hørte til kretsen som kjente til planene om å avsette Hitler. Etter det mislykkede 20. juli-attentatet ble han arrestert, og satt i konsentrasjonsleir frem til krigens slutt.

Etter annen verdenskrig engasjerte han seg i Tysk Røde Kors, som han var president for fra 1950 til 1952.

Fra 1950 til 1955 var Otto Geßler bayersk senator. Sykehuset i Lindenberg im Allgäu er oppkalt etter ham.

## Publikasjoner

* *Reichswehrpolitik in der Weimarer Zeit*. Stuttgart 1958

## Se også

* Liste over Tysklands forsvarsministre

## Referanser

## Litteratur

* Peter Hoffmann: *Widerstand, Staatsstreich, Attentat. Der Kampf der Opposition gegen Hitler*. München: Piper 1969, 1985
* Heiner Möllers: *Reichswehrminister Otto Geßler. Eine Studie zu »unpolitischer« Militärpolitik in der Weimarer Republik*, Frankfurt a.M. 1998

## Eksterne lenker

* Biografi på DHMs hjemmeside
# Knight Bachelor

Insignia for en *Knight Bachelor*.
**Knight Bachelor** er en tittel i det britiske systemet for æresbevisninger. Den innebærer utnevnelse av en person til ridder, uten at dette skjer gjennom utnevnelse til en av ridderordenene. Slike utnevnelser til ridderstatus anses å ha sitt opphav i de eldste former for ridderslag ved monarken.

I Storbritannia er betegnelsen *Knight Bachelor* kjent siden kong Henrik III av Englands tid (regjerte 1216–1272). En *Knight Bachelor* rangerer etter riddere av de etablerte ridderordenene og utgjør det laveste trinn i det britiske systemet av ordener og æresbevisninger. Tittelen tildeles som regel for langvarig innsats av offentlig betydning og er en vanlig måte å adle fremtredende menn på i Storbritannia. Bare menn utnevnes til *Knight Bachelor*. Tittelen er ikke arvelig.

Opprinnelig fantes det ikke noe synlig tegn på verdigheten som *Knight Bachelor*. I 1926 ble det innført et tegn til å bære på brystet. Dette består av en oval medaljong med et nedvendt sverd flankert av to sporer omslynget av et våpenbelte. Det hele er omgitt av en krans. Fra 1988 kan tegnet bæres i bånd om halsen. Båndet er rødt med gule kanter.

Den som utnevnes til *Knight Bachelor* nyter visse privilegier. Blant disse er retten til å føre tiltaleformen *sir* foran sitt navn. Ektemaker og enker har rett til å tiltales som *lady*. Den som utnevnes til *Knight Bachelor* har rett til et heraldisk våpen med åpen hjelm og hjelmtegn.

I 1908 stiftet innehavere av tittelen Imperial Society of Knights Bachelor, en organisasjon som fikk kongelig anerkjennelse i 1912. Organisasjonen arbeider for å bevare og vedlikeholde tittelens anseelse, holder oversikt over alle innehavere av æresbevisningen og ivaretar selskapets kapell i St. Pauls katedral i London.

## Kilder

* Robert Balchin: «The Imperial Society of Knights Bachelor», i Guy Stair Sainty og Rafal Heydel-Mankoo: *World Orders of Knighthood and Merit*, andre bind, Buckingham: Burke's Peerage, 2006, s. 1825–1829.

## Eksterne lenker

* (en) Knights Bachelor – kategori av bilder, video eller lyd på Commons
# Hale

Ringhalelemur
Fugl med lang stjert
**Hale**, **rumpe**, **rove**, **svans**, **stjert**, **styv** eller **skjert** er en smal, ofte piskelignende fortsettelse av dyrs bakkropp, nær anus, eller halefjær hos fugl og halefinne hos fisk.

Hos alle virveldyr er halen en naturlig forlengelse av ryggraden (halebeinet). Virkelig hale finnes bare hos ryggstrengdyr. Hos andre dyregrupper med langstrakt form, fortsetter tarmen gjennom hele organismen og ender ut bakerst, eller halen består av hår eller en slags følehorn (haletråd). Hale er sterkt tilbakedannet hos menneske og menneskeaper, og mangler helt hos springpadder. Hos fugler er selve halen kort og krøllet opp i en klump, og det vi kaller hale hos fugl er en *stjert* eller et *vele* som vokser ut som lange eller korte fjær (styrefjær) eller som en fjærdusk. Hos hvaler og fisk avsluttes halen med en halefinne. Hos fisk og krypdyr kalles halen også for *spord*. Hos pattedyr der halen for en stor del består av hårvekst kalles den gjerne *svans*.

## Halens funksjoner

Den originale funksjonen til virveldyrenes hale er å skape framdrift. Ulike haler kan ha flere funksjoner, hos landdyr er den i mange sammenhenger et viktig balanseredskap for dyra, eksempelvis hundedyr og kattedyr som løper fort, hoppende pungdyr som kenguruer og wallabyer, og fugler som flyr og bruker stjerten som balanseror og høyderor. Som sådan styres den til en viss grad av balansesenteret i hjernen, selv om den også kontrolleres av viljen.

Hos noen dyr er halen eller svansen også et viktig redskap for å holde insekter unna (eksempelvis hester og kyr), samtidig som mange arter bruker den aktivt i kroppsspråket sitt (eksempelvis tiur, påfugl, rovpattedyr og hjortedyr). I likhet med fisk bruker hvaler og mange krypdyr halen (halefinnen) til å skape framdrift i vann med. Hos noen insekter fungerer dessuten halen som pusteorgan (eksempelvis vannskorpioner), spiseorgan, gripeorgan (eksempelvis noen apekatter og øgler) eller forplantningsorgan, mens den hos andre fungerer som forsvarsorgan (eksempelvis hos skorpioner, stikkveps og bier).

## Se også

* Anatomi
* Fiskens anatomi
* Tagl

## Referanser

## Eksterne lenker

* (en) Tails – kategori av bilder, video eller lyd på Commons

Denne artikkelen er en **spire**. Du kan hjelpe Wikipedia ved å utvide den.
# Luftrenser

En luftrenser
En **luftrenser** er en innretning som bruker mekaniske og / eller kjemiske luftfilter for å rense luft for uønskede partikler og kjemikalier. En luftrenser har ofte ei vifte for å sirkulere lufta inn i luftrenseren gjennom filtrene og ut tilbake i rommet igjen.

En luftrenser kan ha flere typer filter, og bruker ofte en kombinasjon av forskjellige filtre for å oppnå ønsket renseeffekt.

## HEPA-filtre

Utdypende artikkel: HEPA

Et vanlig filter for luftrensere er HEPA-filter. Dette filteret er bygget opp av mange små tråder som skaper et nett der partiklene i luften fanges og fester seg. Det finnes flere forskjellige typer HEPA-filter, og ikke alle er like effektive. Eksempler på betegnelser er E11 eller H13. De forskjellige typene har forskjellige egenskaper når det gjelder luftgjennomstrømning og partiklene som fanges. HEPA-filter brukes ofte også i støvsugere. HEPA-filteret fjerner partikler fra luften. Dette kan være støv, pollen, fiber fra klær, trafikkforurensning og lignende.

## Kullfiltre

I tillegg til HEPA-filter brukes ofte et kullfilter. Kullfilteret består av kull som kan komme fra bambus. Når luften blåses gjennom kullfilteret fanges luktpartikler. Kullfilteret brukes sammen med HEPA-filter, slik at HEPA-filteret fjerner støv og forurensning, mens kullfilteret fjerner lukten.

## Fjerning av bakterier

Avanserte luftrensere bruker ofte UV-lys i tillegg til dette. UV-lyset fjerner bakterier og virus fra luften. Enkelte luftrensere bruker også en ionisering av luften for å bedre luftrensingen. Ved å ionisere de små partiklene i luften vil flere små partikler binde seg sammen til store partikler, som lettere fanges opp av filteret.

## Referanser

Autoritetsdata
# Mike Crapo

| Mike Crapo |
| --- |
|  |
| Født | 20. mai 1951 (75 år) Bonneville County |
| Beskjeftigelse | Politiker, advokat (1978–1979), advokat (1979–1992)  |
| Embete | * Medlem av USAs representanthus (Idaho's 2nd congressional district, 1993–1999)
* member of the State Senate of Idaho (1984–1992)
* law clerk (1977–1978)
* nestleder (1979–1981)
* nestleder (1982–1984)
* medlem av USAs representanthus (105. kongressperiode i USA, Idaho's 2nd congressional district, 1997–1999)
* medlem av USAs representanthus (104. kongressperiode i USA, Idaho's 2nd congressional district, 1995–1997)
* medlem av USAs representanthus (103rd United States Congress, Idaho's 2nd congressional district, 1993–1995)
* senator i USA (106. kongressperiode i USA, Idaho Class 3 senate seat, 1999–2001)
* senator i USA (107. kongressperiode i USA, Idaho Class 3 senate seat, 2001–2003)
* senator i USA (108. kongressperiode i USA, Idaho Class 3 senate seat, 2003–2005)
* senator i USA (109. kongressperiode i USA, Idaho Class 3 senate seat, 2005–2007)
* senator i USA (110. kongressperiode i USA, Idaho Class 3 senate seat, 2007–2009)
* senator i USA (111. kongressperiode i USA, Idaho Class 3 senate seat, 2009–2011)
* senator i USA (112. kongressperiode i USA, Idaho Class 3 senate seat, 2011–2013)
* senator i USA (113. kongressperiode i USA, Idaho Class 3 senate seat, 2013–2015)
* senator i USA (114. kongressperiode i USA, Idaho Class 3 senate seat, 2015–2017)
* senator i USA (115. kongress i USA, Idaho Class 3 senate seat, 2017–2019)
* senator i USA (116th United States Congress, Idaho Class 3 senate seat, 2019–2021)
* senator i USA (118th United States Congress, Idaho Class 3 senate seat, 2023–)
 |
| Utdannet ved | Brigham Young University (–1973; akademisk grad: bachelorgrad) Harvard Law School (–1977; akademisk grad: Juris Doctor) Idaho Falls High School (–1969; offentlig skole) |
| Parti | Det republikanske parti |
| Nasjonalitet | USA |
| Utmerkelser | Distinguished Eagle Scout Award |
| Nettsted | www.crapo.senate.gov  |
|

---

Mike Crapo på Commons |

**Michael Dean «Mike» Crapo** (født 20. mai 1951 i Idaho Falls, Idaho) er en amerikansk republikansk senator som representerer delstaten Idaho. Crapo er utdannet jurist fra Brigham Young University og Harvard Law School. Han har sittet tre perioder i Representantenes hus, fra 1993 til 1999. I 1998 stilte han til valg i Senatet, og vant. Han ble gjenvalgt i 2004, da han stilte uten motkandidat og fikk 99% av stemmene. Crapo er mormoner.

## Referanser

## Eksterne lenker

* Mike Crapo – nettside hos Senatet.
* (en) Biografi hos *Amerikas forente staters kongress’ biografiske kartotek*

* (en) Stemmegivingsoversikt vedlikeholdt av *The Washington Post*

* (en) Finansredegjørelse for valgkamp hos Federal Election Commission

* (en) Valgkampbidrag hos OpenSecrets.org

* (en) Opptredener på C-SPAN-programmer

* (en) Biografi, stemmegivingsoversikt, og oppslutning hos interessegrupper hos Project Vote Smart

* (en) Stilling i saker og relaterte sitater hos On The Issues

* (en) Medarbeiderlønn, turer og personlig finans hos LegiStorm.com

* (en) Kongressprofil hos GovTrack.us

* (en) Profil hos Ballotpedia
# Navratri

.
**Navratri** (Sanskrit: नवरात्रि) er en hinduistisk festival som varer i ni netter og ti dager. Her feires gudinnen Durgas (eller Shakti) sine ni former. Datoen for festivalen bestemmes av månekalenderen, og ikke den vestlige kalender.

## Eksterne lenker

* Bilder fra Sri Tiller Ganesha Tempel og deres feiring av denne festivalen
# Legering

En **legering** er en kombinasjon av to eller flere grunnstoffer, hvorav minst ett skal være et metall. En legering er en jevn blanding av ulike metaller.

Legeringer er vanligvis utviklet for å få frem egenskaper som er gunstigere til et gitt formål enn i hvert enkelt grunnstoff alene. For eksempel er stål sterkere enn jern, mens messing er mer slitesterkt enn kobber og har finere glans enn sink.

En legering med to grunnstoffer kalles en binær legering, med tre grunnstoffer kaller man det en ternær legering, og med fire grunnstoffer kalles det en kvarternær legering.

## Smeltepunkt

Mens rene metaller vil ha et klart definert smeltepunkt, vil legeringer vanligvis ha et smelteområde hvor materialet er en blanding av fast og flytende fase. Temperaturen hvor smelting begynner kalles solidus og temperaturen hvor smeltingen er komplett kalles liquidus. I enkelte tilfeller kan man imidlertid ha legeringer med et definert smeltepunkt, disse legeringene kalles eutektiske.

## Navn på legeringer

I enkelte tilfeller vil man ha egne navn på legeringer, slik som for amalgam, bronse eller messing. I andre tilfeller vil grunnmaterialet være utgangspunkt for navnet, man snakker da om aluminiumlegeringer, magnesiumlegeringer eller sinklegeringer.

## Eksterne lenker

* (en) Alloys – kategori av bilder, video eller lyd på Commons

Denne artikkelen er en **spire**. Du kan hjelpe Wikipedia ved å utvide den.
# Kathedra

Pavens *cathedra* i absiden i Lateranbasilikaen i Roma.
En **bispestol** eller **cathedra** eller **kathedra** er siden den eldste kirkehistorien den stol i kirken som var ment for biskopen eller erkebiskopen. Den kirken der hans *kathedra* (lærestol) står, er bispedømmets katedral.

Kirkelig arkitektur bestemmer plasseringen. Det dominerende er den ordning som har rådet siden de eldste tider, med bispestolen i absideen bak alteret, men senere ble den ofte plassert på høyalterets evangelieside. Stolene er ofte rikt dekorerte og kan ha både estrade og baldakin.

Ordet betyr sete eller trone og er også opphav til ordet kateter.

## Referanser

## Eksterne lenker

* (en) Cathedra – kategori av bilder, video eller lyd på Commons
# Prosjekt Gutenberg

Økning i utgivelser av Prosjekt Gutenberg fra 1994
**Prosjekt Gutenberg** er et åpent og idealistisk initiativ for å digitalisere, arkivere, og distribuere eldre verk hvor opphavsretten ikke lengre er gjeldende. Prosjektet ble grunnlagt av Michael Hart i 1971 og er det eldste digitale bibliotek.

Per oktober 2006 var det over 19 000 bøker i databasen og prosjektet hadde på samme tid en gjennomsnittlig vekst på 50 bøker hver uke. I 2015 hadde databasen nådd 50 000 bøker. Prosjekt Gutenberg inneholder hovedsakelig litterære verk som er blitt offentlig eiendom, men også et fåtall lydfiler. I tillegg til skjønnlitteratur vil man også kunne finne andre verk som kokebøker, oppslagsverk og tidsskrifter.

Prosjektet er oppkalt etter boktrykkeren Johann Gutenberg.

## Se også

* Prosjekt Runeberg
* Google Books
* Wikibooks

## Eksterne lenker

* (en) Offisielt nettsted

* (en) Project Gutenberg – kategori av bilder, video eller lyd på Commons
* Åndsverkloven
# Nokturne

En **nokturne** eller **noktyrn**, også skrevet *nocturne* på riksmål, er et musikkstykke av romantisk eller drømmende karakter. Nokturner er ofte inspirert av eller skrevet for å skildre en natt. Ordet kommer av det franske ordet for «nattlig».

Betegnelsen *nocturne* ble først brukt om musikkstykker i begynnelsen av det 19. århundre, om ensemble-verker med flere satser. Noen ganger ble den italienske ekvivalenten for ordet *nocturne*, *notturna*, brukt; for eksempel for Wolfgang Amadeus Mozarts *Serenata Notturna*. På denne tiden skulle ikke nokturnene nødvendigvis skildre en natt, men snarere *fremføres* om natten, omtrent som en serenade.

Den langt mer kjente form for nokturne, et ensatset stykke oftest skrevet for enkelt piano, ble utviklet hovedsakelig i det 19. århundre. De første slike nokturnene ble skrevet av den irske komponisten John Field, som regnes som den moderne nokturnens far. Dens mest kjente eksponent, derimot, var Frédéric Chopin, som skrev 21 av dem. Senere komponister av nokturner for piano er Gabriel Fauré og Erik Satie.

## Referanser
# Luigi Denza

| Luigi Denza |
| --- |
|  |
| Født | 23. feb. 1846 Castellammare di Stabia |
| Død | 26. jan. 1922   (75 år) London |
| Beskjeftigelse | Komponist, mandolinspiller, musikkpedagog, dirigent, sanger  |
| Nasjonalitet | Kongedømmet Italia (1861–) |
| Signatur |
|  |
|

---

Luigi Denza på Commons |

**Luigi Denza** (født 23. februar 1846 i Castellammare di Stabia, Campania, død 26. januar 1922 i London) var en italiensk komponist.

Denza er kjent for å ha komponert melodien *Funicoli Funicola*.

## Referanser

## Eksterne lenker

* (en) Luigi Denza – kategori av bilder, video eller lyd på Commons
* (en) Luigi Denza på Internet Movie Database

* (sv) Luigi Denza i Svensk Filmdatabas
* (en) Luigi Denza på Discogs

* (en) Luigi Denza på MusicBrainz

* (en) Luigi Denza på AllMusic

Denne artikkelen er en **spire**. Du kan hjelpe Wikipedia ved å utvide den.
# De fire musketerer (tennisspillere)

**De fire musketerer** (fransk:*Les Quatre mousquetaires*) er en betegnelse på de fire franske tennisspillerne Jean Borotra, Jacques Brugnon, Henri Cochet og René Lacoste.

«De fire musketerer» spilte på Frankrikes Davis Cup-lag fra 1922 (Borotra og Cochet) og 1923 (Lacoste og Brugnon). De dominerte amatørtennisen på 1920- og første delen av 1930-tallet. De vant blant annet seks strake Davis Cup-titler i årene fra 1927 til 1932. De beseiret spillere som Bill Tilden, Bill Johnston, Ellsworth Vines, Fred Perry, Gerald Patterson og Gottfried von Cramm i Davis Cup-kampene. Cochet og Lacoste var fremst singlespiller mens Borotra og Brugnon ofte figurerte i doublekampene.

«De fire musketerer» ble i 1976 opptatt som medlemmer i International Tennis Hall of Fame.
# Tandoor

Chapati som skal bakes i en tandoor
**Tandoor** er en sylinderformet leirovn som er vanlig i hele Sentral-Asia, men først og fremst i det nordlige India og Pakistan.

Tandoorovnen minner om en stor keramikkpotte som er snudd opp-ned. Den har tykke vegger av leire, og er plassert over glødende kull. Kullet fortsetter å brenne mens maten tilberedes, og temperaturen kan derfor bli svært høy, opp til 480°C.

En tandoor benyttes til tilberedelse av kjøtt (for eksempel den berømte tandoorikyllingen), til fersk fisk, til å bake brød (som naan), til kebab, og til tikka (små kylling- eller fiskebiter). Mat stekt i tandoorovn er marinert i krydder og syrlige ingredienser, og har tradisjonelt også fått tilsatt et oransje fargestoff. Den sterke varmen gjør at maten holder på fuktigheten, og forblir mør og saftig innvendig.

Ordet tandoor kommer fra hindi og urdu *tandūr* og *tannūr*; disse ordene kommer fra persisk *tanūr*, som i sin tur stammer fra arabisk *tannūr*.

## Referanser